medzi ďalšími vozidlami. Hasiči požiar zlikvidovali behom niekoľkých minút. Ničivá sila plameňov napriek tomu spôsobila na mazde škodu dvestotisíc korún. Rýchly zásah hasičov zachránil vedľa stojace autá. Podľa informácií z Krajského riaditeľstva Hasičského a záchranného zboru v Prešove bolo auto zapálené úmyselne. Neznámy páchateľ ho polial horľavinou a podpálil.
Desaťročná Mazda MX 6 patrila Sabinovčanke Božene L. Matka troch synov tvrdí, že nemá žiadnych nepriateľov, nikto sa jej nevyhrážal. Napriek tomu má podozrenie, kto za podpaľačstvom stál. Piatkový večer si Božena predĺžila. "Od štvrtka som mala tušenie, že sa niečo stane." Spať išla až krátko po jednej, vyzerala z okna, či nezaregistruje nejaké podivné indivíduá. "Toľko, čo som si ľahla, začula som výbuch," tvrdí. Vyzrela von oknom a zistila, že horí jej auto. Do hasenia sa pustila spolu so synmi, vzápätí dorazili privolaní hasiči.
Manžel pani Boženy jazdí s kamiónom za hranice. Tesne pred Vianocami odišiel do ruského Sevastopoľu s bavlnou. Koncom novembra mu na jednom sabinovskom parkovisku ukradli prázdny príves. Páchateľa polícia dodnes nenašla. Je presvedčená, že za obidvoma nepríjemnosťami stojí tá istá osoba.